stanford-oval/wikipedia huggingface dataset:
Oikeutta eläimille
Kampanjat > Tehotuotanto

Oikeutta eläimille -järjestö julkaisi marraskuussa 2007 tehotuotanto.net-verkkosivustolla lihatuotannonvastaista kampanjaansa. Sivustolle oli kerätty valokuvia ja videoita 101 suomalaiselta eläintilalta. Oikeutta eläimille -järjestön lehdistötiedotteen mukaan kuvia oli kaikilta sika-, broileri- ja munatiloilta, joihin anonyymit eläinaktivistit olivat löytäneet ja päässeet murtautumatta. Kuva- ja videomateriaalin pääasiallinen tarkoitus oli näyttää, miten suomalainen tehomaatalous todellisuudessa toimii sekä tuoda esille räikeitä eläinsuojelurikkomuksia. Yksi kuvatuista sikatiloista kuului pitkäaikaisen kansanedustajan ja silloisen maa- ja metsätalousministerin Sirkka-Liisa Anttilan tyttärelle Hanna-Maija Anttilalle.
10. joulukuuta 2009 Oikeutta eläimille -järjestö aloitti lihankasvatusta vastustavan sikatehtaat.fi-kampanjan. Kampanjaan kuului verkkosivusto, paikallisia bussi- ja banderollimielenosoituksia ja videoita sikatiloilta. Videoita oli 30 sikatilalta, jotka sijaitsivat pääosin Varsinais-Suomessa. Videoissa oli kuolleita ja sairaita eläimiä sekä irti purtuja häntiä. Videoiden sisältö näytettiin jälleen A-studiossa, ja ne saivat laajaa julkisuutta.  Videoiden tiedoissa on sikaloiden paikkakunnat ja koordinaatit. Alun perin niissä oli myös sikalan omistajien nimet, mutta ne poistettiin.
Oikeutta eläimille -järjestön mediavastaava Anne Nieminen vakuutti anonyymien kuvaajien kuvaamien videoiden olevan aitoja ja myöhemmin myös kaksi videoiden kuvaajaa, Karry Hedberg ja Saila Kivelä, ovat kertoneet erillisellä videolla niiden kuvaamisesta. Kuvaamisia käsitellään vuoden 2022 dokumenttielokuvassa Eläinoikeusjuttu.
Kampanjat > Turkistarhaus

Järjestö julkisti 17. helmikuuta 2010 verkkosivuillaan ja A-studion kautta videokuvaa 30 suomalaiselta turkistarhalta. Kuvaajien mukaan videot oli kuvattu vuoden 2009 kesäkuussa ja joulukuussa, ja suuri osa kuvatuista tiloista oli sertifioituja. Sertifioinnin tarkoituksena on taata vastuullisuus turkistuotannossa. Videot osoittivat vakavia puutteita eläinten hyvinvoinnissa, muun muassa eläinten vammoja ei ollut hoidettu. Materiaalia aiotaan antaa laajaan ulkomaiseen levitykseen, muun muassa Lontoon muotiviikon yhteydessä.
Vuonna 2011 Oikeutta eläimille julkaisi videoita yli 80 suomalaiselta turkistarhalta. Järjestö on julkaissut videoita suomalaisilta turkistarhoilta myös 2013, 2014, 2015, 2017, 2019, 2020 ja 2021.
Vuoden 2023 tammikuussa Oikeutta eläimille julkaisi salaa kuvattua videomateriaalia turkistarhoilta. Järjestö ilmoittaa tehneensä yhdestä tarhasta rikosilmoituksen. Videoita julkaistiin useilla kansainvälisillä mediasivustoilla, kuten France24 ja Daily Mail.
Elokuussa 2023 järjestö julkaisia kuvia turkistarhoilta, joilla lopetettiin eläimiä lintuinfluenssaepidemian aikana. Kuvissa näkyy, etteivät tarhaajat noudata bioturvallisuusohjeita.
Kampanjat > Teurastamot

Vuonna 2015 Yle:n MOT-ohjelma julkaisi Oikeutta eläimille -järjestön toimittamia salakuvattuja videoita suomalaisilta teurastamoilta. Erittäin laajamittaisen ja pitkään kuvatun materiaalin perusteella eläimiä käsiteltiinn teurastamoissa tarpeettoman kovakouraisesti. Eläimiä hakattiin laatikolla, vedettiin jaloista ja kiskottiin turkista. Myös sähköpiiskaa käytettiin enemmän, kuin mitä lainsäädäntö sallii.
Videoilla näkyi myös, miten eläintilojen pitäjät kohtelivat eläimiä. Videoilla sikoja potkittiin, hakattiin ja tökittiin sähköpiiskalla.
Pirkanmaan käräjäoikeus tuomitsi vuonna 2017 sastamalalaisen teurastamon toimitusjohtajalle ja seitsemälle työntekijälle sakkorangaistukset eläinsuojelurikoksesta.
Kampanjat > Koirien pito

Maaliskuussa 2023 Oikeutta eläimille julkaisi salaakuvattuja videoita luolametsästyskoirien taipumuskokeista. Videoissa luolametsästyskoiria testataan olosuhteissa, joista voi aiheutua vammoja sekä koirille että kokeissa käytetyille ketuille. Suomen Kennelliitto on keskeyttänyt taipumuskokeet ja -harjoitukset toistaiseksi.
Vuonna 2021 Oikeutta eläimille julkaisi videoita suojelukoirien koulutuksesta. Ylen käyttöönsä saamat videot todistivat, että suojelukoirien koulutuksessa aiheutetaan eläimille kärsimystä: esimerkiksi potkitaan, lyödään, kuristetaan ja käytetään sähkö- sekä piikkipantaa.
Varsinais-Suomen käräjäoikeus totesi osassa teoista täyttyvät lievän eläinsuojelurikoksen tunnusmerkit, mutta hylkäsi syytteet vanhentuneita.
Kampanjat > Vegaanihaaste

Oikeutta eläimille on järjestänyt vuodesta 2010 asti Vegaanihaaste-kampanjaa. Vegaanihaasteeseen on kymmenen vuoden aikana osallistunut yli 150 000 ihmistä.
Aiheesta muualla

Wikimedia Commonsissa on kuvia tai muita tiedostoja aiheesta .
Oikeutta eläimille -yhdistyksen kotisivu
Oikeutta eläimille- yhdistyksen tehotuotannon vastainen sivusto: tehotuotanto.net
sikatehtaat.fi
tarhauskielto.fi
Yle areena: A-Studio: Tuotantoeläinten kohtelu Suomessa 28.11.2007
Järjestön veteliläisellä turkistarhalla ottama valokuva.
Yksi järjestön helmikuussa 2011 julkaisemista kuvista
Priscilla Presley

| Priscilla Presley |
| --- | --- |
 Presley vuonna 2014.
Henkilötiedot
Syntynyt: 24. toukokuuta 1945 (ikä 79) Brooklyn, New York City, Yhdysvallat
Näyttelijä
Merkittävät roolit:  Jenna Wade, Dallas Jane Spencer, Mies ja alaston ase
Aiheesta muualla
Viralliset kotisivut
IMDb 
Priscilla Presley (o.s. Priscilla Beaulieu, syntyjään Priscilla Ann Wagner, s. 24. toukokuuta 1945 Brooklyn, New York City) on yhdysvaltalainen televisio- ja elokuvanäyttelijä sekä Elvis Presleyn entinen vaimo.
Elämäkerta

Priscilla Ann Wagner syntyi 24. toukokuuta 1945 Brooklynissa, New Yorkissa. Hänen isänsä oli merivoimien pilotti, joka kuoli lento-onnettomuudessa muutama kuukausi Priscillan syntymän jälkeen. Äiti meni uudelleen naimisiin ilmavoimien upseerin kanssa, ja Priscilla sai isäpuolensa sukunimen Beaulieu.
Beaulieut asuivat Saksassa kun 14-vuotias Priscilla tapasi vuonna 1959 siellä asepalvelustaan suorittaneen laulajatähti Elvis Presleyn. He seurustelivat siihen asti, kunnes Elvis palasi Yhdysvaltoihin. Priscilla muutti myöhemmin itsekin takaisin Yhdysvaltoihin, ja he jatkoivat seurustelua siellä. He menivät naimisiin 1967 ja saivat seuraavana vuonna tyttären nimeltä Lisa Marie (1968–2023). Pariskunta erosi 1973, mutta he kasvattivat tytärtään yhdessä.
Priscillasta tuli Elviksen omaisuudenhoitaja Elviksen kuoleman 1977 jälkeen. Hän on johtanut Elvis Presley Enterprises -yhtiötä. Hän julkaisi vuonna 1985 menestyskirjan Elvis ja minä, jossa hän kertoi elämästään Elviksen kanssa.
Presley asui italialaisen käsikirjoittaja Marco Garibaldin kanssa vuosina 1984–2006. He saivat pojan vuonna 1987.
Presley perusti 1990-luvulla oman parfyymimerkin, vaatemerkin ja ihonhoitotuotesarjan.
Priscilla Presley aloitti näyttelijänuransa vuonna 1983 televisiosarjassa Dallas, jossa hän esitti Jenna Wadea vuoteen 1988 asti (Elvis Presley oli esittänyt Jess Wadea elokuvassa Charro!). Hän esitti naispääosaa elokuvissa Mies ja alaston ase (1988), Mies ja alaston ase 2½ (1991) ja Mies ja alaston ase 33 1/3 (1994). Hän esiintyi Renny Harlinin toimintakomediassa Ford Fairlane (1990). Hän on ollut myös pienissä sivurooleissa joissakin sarjoissa, kuten Melrose Placessa.
Priscilla Presley (Beaulie, Lou Lou) on myös ollut radioamatööri tunnuksilla KC6IWA ja N6YOS, Beverly Hills, CA.
Aiheesta muualla

Wikimedia Commonsissa on kuvia tai muita tiedostoja aiheesta .
Priscilla Presleyn virallinen verkkosivu
Kai Lehtinen

| Kai Lehtinen> Henkilötiedot |
| --- | --- |
Koko nimi:  Kai Antero Lehtinen
Syntynyt: 31. heinäkuuta 1958 (ikä 66) Kerava, Suomi
Ammatti:  näyttelijä, ohjaaja
Puoliso:  Pirjo Viheriäkoski
Näyttelijä
Aktiivisena:  1984–
Merkittävät roolit:   ”Juhani” (Seitsemän veljestä)  ”Raid” (tv-sarja ja elokuva)  ”Trampas” (Poliisin poika)  ”Kalle Päätalo” (Päätalo) 
Aiheesta muualla
IMDb 
Elonet
AllMovie
Svensk Filmdatabas
Kai Antero Lehtinen (s. 31. heinäkuuta 1958 Kerava) on suomalainen näyttelijä ja ohjaaja. Hänet tunnetaan muun muassa nimiroolista televisiosarjassa Raid.
Ura

Lehtinen valmistui ylioppilaaksi Lohjan lukiosta vuonna 1980 ja opiskeli sen jälkeen Jouko Turkan oppilaana Teatterikorkeakoulun näyttelijälinjalla, josta hän valmistui vuonna 1987. Hän on työskennellyt muun muassa Helsingin kaupunginteatterissa, Espoon teatterissa, Tanssiteatteri Raatikossa ja Pyynikin kesäteatterissa. Suuren yleisön tietoisuuteen Lehtinen tuli Juhanin roolista televisiosarjassa Seitsemän veljestä.
Lehtinen voitti Olavi-palkinnon roolityöstään Taru Mäkelän elokuvassa Pikkusisar (1999). Hän on esiintynyt myös elokuvissa Raid (2003), Poliisin poika (1998), Pikkusisar ja Mosku – lajinsa viimeinen (2003), jossa Lehtinen näytteli Moskua eli porokeisari Aleksi Hihnavaaraa (1882–1938). Elokuvapuolella Lehtisen esikoisohjaustyö oli vuonna 2002 valmistunut Umur. Nurmijärven Kivi-juhlille Lehtinen ohjasi Aleksis Kiven näytelmän Nummisuutarit, jota esitettiin kesinä 2007–2009. Lehtinen ohjasi niin ikään Kivi-juhlille näytelmän Seitsemän veljestä, jota esitettiin kesäisin 2011–2012.
Lehtinen toimii myös videotuotantoyhtiössä sekä WWF:n luonnon lähettiläänä. Vuonna 2008 Lehtinen toimi yrittäjänä Sodankylän Vuotsossa sijaitsevassa baarissa, jonka hän nimesi Mosku-baariksi
Yksityiselämä

Lehtinen joutui klapikoneonnettomuuteen vuonna 1995, jonka seurauksena hän menetti neljä varvasta oikeasta jalastaan. Lehtinen asuu perheineen Karjalohjalla. Hänellä ja vaimollaan on kuusi lasta. Lehtisen esikoispoika kuoli hirsimökin tulipalossa Karjalohjalla vuonna 2007. Vuonna 2017 Lehtisen kotitilalla sattui vakava tulipalo. Tulipalossa Lehtisen perheen kaksikerroksinen ulkorakennus tuhoutui täysin. Tuhoutuneessa ulkorakennuksessa oli autotalli, verstas, talon lämpökeskus, hevostalli, sekä varastotilaa.
Aiheesta muualla

Kai Lehtinen Internet Movie Databasessa. (englanniksi)
Kai Lehtinen Elonetissä.
Raid-mies talossa ja puutarhassa • Turkan lapset Yle Elävä arkisto
Luonnon lähettiläs Kai Lehtinen (arkistolinkki)  12.12.2006. WWF Suomi. Arkistoitu 5.1.2007. Viitattu 14.12.2017.
Proof

Proof elokuussa 2005.
Proof, oikealta nimeltään DeShaun Dupree Holton, (2. lokakuuta 1973 – 11. huhtikuuta 2006) oli yhdysvaltalainen rap-artisti. Hän oli mukana perustamassa D12 -rap-yhtyettä. Proof oli Eminemin läheinen ystävä ja esiintyi myös hänen keikoillaan.
Kuolema

Proof haavoittui  vakavasti, kun häntä kohden ammuttiin detroitilaisessa CCC Club yökerhossa huhtikuussa 2006. Klubin ovivahti Mario Etheridge ampui Proofia kerran päähän sekä kahdesti rintakehään. 
Proof kuoli matkalla sairaalaan.
Diskografia > Mixtapet

Grown Man Shit
Hand 2 Hand Official Mixtape Instruction Manual
Good Times The Mixtape (2006)
Diskografia > Albumit

Electric Cool-Aid: Acid Testing EP (2002)
I Miss the Hip Hop Shop (2004)
Searching for Jerry Garcia (2005)
Time'll Tell (2007)
Aiheesta muualla

First Mourningbook of Proof for Fans (Arkistoitu – Internet Archive) (englanniksi)
Nuno Bettencourt

| Nuno Bettencourt |
| --- | --- |

Henkilötiedot
Syntynyt: 20. syyskuuta 1966 (ikä 58) Praia da Vitoria, Terceira, Azorit, Portugali
Muusikko
Aktiivisena:  1985 -
Tyylilajit:  Funk metal rock
Soittimet:  Washburn
Yhtyeet:  Extreme Mourning Widows DramaGods The Satellite Party sooloura
Levy-yhtiöt:  Warner Bros.
Aiheesta muualla
www.nunobettencourt.com
  [ Muokkaa Wikidatassa ] [ ohje ]  
Nuno Bettencourt (oik. Nuno Duarte Gil Mendes Bettencourt, s. 20. syyskuuta 1966, Praia da Vitoria, Terceira, Azorit) on portugalilaissyntyinen yhdysvaltalainen kitaristi, joka on tunnettu parhaiten bostonilaisen funk metal -yhtye Extremen soolokitaristina ja lauluntekijänä. Nuno on nuorin kymmenestä sisaruksesta ja altistui jo nuorena monenlaisille musiikkityyleille ja bändeille musikaalisten perheenjäsentensä ansiosta, esimerkiksi Nunon isä oli tunnettu portugalilainen kapellimestari. Nuno aloitti musiikkiharrastuksensa rumpujen takana, mutta siirtyi sieltä 14-vuotiaana kitaraan. Nuno soittaa rumpujen ja kitaran lisäksi ainakin pianoa ja bassokitaraa.
Vuonna 2009 Bettencourt liittyi R&B-artisti Rihannan taustayhtyeeseen Rihannan Last Girl on Earth Tourille.
Diskografia > Extreme

Extreme (1989)
Pornograffitti (1990)
III Sides to Every Story (1992)
Waiting for the Punchline (1995)
Saudades De Rock (2008)
Six (2023)
Diskografia > Dweezil Zappa

Confessions (1991)
Diskografia > Nuno

Schizophonic (1997)
Population 1 (2002)
Diskografia > Mourning Widows

Mourning Widows (1998)
Furnished Souls For Rent (2000)
Diskografia > Population 1

Sessions From Room 4 (EP) (2004)
Diskografia > DramaGods

Love (2005)
Nikolainkulma

| Nikolainkulma |
| --- | --- |

Sijainti:  Jyväskylä
Koordinaatit:  62°14′29.98″N, 25°44′58.57″E
Rakennustyyppi:  Rakennus
Käyttö:  Hotelli, toimistorakennus (en) ja sotasairaala
Rakennusmateriaali:  Puurakennus
Valmistumisvuosi:  1899
Omistaja:  Ellen ja Artturi Nyyssösen säätiö
 fiNikolainkulma 
  
Nikolainkulma on Jyväskylän keskustassa Asemakatu 6:ssa sijaitseva 1899 valmistunut puurakennus, joka toimii tällä hetkellä toimistoluonteisessa käytössä. Talossa toimii myös juhla- ja tapahtumatila. Vaaleanpunainen kulmatornillinen kiinteistö on yksi harvoista kaupungin keskustassa säilyneistä puurakennuksista. Rakennuksen omistaa Ellen ja Artturi Nyyssösen säätiö, joka rahoittaa talon vuokratuotoilla Jyväskylän yliopiston väitöskirjatutkimusta.
Tilat > Nikolainsali

Salin kapasiteetti on pöytäpaikoilla 90 ja konserteissa 120 henkeä. Salin sisustusarkkitehtuuri runsaine yksityiskohtineen on 1800-luvulta.
Tilat > Vihreä salonki

Vihreä salonki on vihreäsävyinen 30 hengen tila.
Tilat > Jääkärikabinetti

Jääkärikabinetti on saanut nimensä 1916 kabinetissa tapahtuneesta kolmen jääkärin pidätyksestä, jossa tsaarin poliisi pidätti kolme jääkäriä, Aarne Sihvon, Ilmari Relanderin ja Juho Heiskasen. Relanderilla ja Heiskasella oli mukanaan räjähteitä, joilla oli tarkoitus sabotoida sotalaivoja Etelä-Suomen satamissa.Tilaan mahtuu 10–16 henkeä.
Historia > Hotelli 1899–1959

Ravintoloitsija Nikolai Wahlgren oli muuttanut 1894 Jyväskylään. Hän rakennutti hotelli-ravintolarakennuksen vuonna 1899 valtakunnallisten laulujuhlien pitopaikaksi. Hotelli Wahlgren oli 1900-luvun alussa Jyväskylän seuraelämän keskus.
Jyväskylän kaupunki osti hotellin 1919, jolloin hotelli ristittiin Kaupunginhotelliksi.
Rakennuksen kivijalassa on toiminut herrain vaatetusliike, herkku- ja hedelmäpuoti, hammaslääkärin ja eläinlääkärin vastaanotot, rautatieläisten kauppa ja ajuriliike. Talon kuuluisin vuokralainen oli Alvar Aalto, jonka ensimmäinen toimisto, Arkkitehtuuri- ja monumentalitaiteen toimisto Alvar Aalto, toimi rakennuksessa syksystä 1923 kevääseen 1924. Alvar Aalto asui samalla tässä rakennuksessa yhdessä apulaisensa  Teuvo Takalan kanssa.
Sota-aikana rakennuksessa toimi 30. sotasairaalaa.
Historia > Virastotalo 1960–1999

Kaupunginhotelli lopetti toimintansa syksyllä 1959. Tiloihin muutti 1960 vuoden alussa perustetun Keski-Suomen läänin lääninhallitus. Jyväskylän kaupungin kouluvirasto muutti tiloihin 1972.
Aiheesta muualla

Nikolainkulma nikolainkulma.fi. Viitattu 1.2.2023.
Postikortti Jyväskylän Kaupunginhotellista, Kansan Valokuvaamo Oy.
Olivia Wilde

| Olivia Wilde |
| --- | --- |
 Olivia Wilde vuonna 2021.
Henkilötiedot
Koko nimi:  Olivia Jane Cockburn
Syntynyt: 10. maaliskuuta 1984 (ikä 40) New York, New York, Yhdysvallat
Ammatti:  näyttelijä
Puoliso:  Tao Ruspoli (2003–2011)
Näyttelijä
Aktiivisena:  2003–
Merkittävät roolit:  House Tron: Perintö The Change-Up  In Time
Aiheesta muualla
www.olivia-wilde.org
IMDb 
Elonet
Olivia Wilde (oik. Olivia Jane Cockburn, s. 10. maaliskuuta 1984 New York) on yhdysvaltalainen näyttelijä ja elokuvaohjaaja. Hän aloitti näyttelemisen 2000-luvun alussa ja on esiintynyt muun muassa televisiosarjoissa O.C., Donnellyn mafiaveljet ja House sekä elokuvissa Turistas (2006), Tron: Perintö (2010), The Next Three Days (2010), Cowboys & Aliens (2011), The Change-Up (2011), In Time (2011), Her (2013) ja Rush (2013). Hän valitsi taiteilijanimensä kirjailija Oscar Wilden innoittamana.
Wilden esikoisohjaus, komediaelokuva Booksmart, sai ensi-iltansa vuonna 2019 ja se sai positiivisen vastaanoton. Hänen seuraava ohjaus, trilleri Don’t Worry Darling sai ensi-iltansa vuonna 2022.
Yksityiselämä

Vuonna 2003  Wilde meni naimisiin italialaisen elokuvantekijä-muusikon, aristokraattisen Ruspolin perheenjäsenen, Don Tao Ruspolin kanssa. He erosivat vuonna 2011.
Vuosina 2013–2020 Wilde oli kihloissa näyttelijä Jason Sudeikisin kanssa. Heillä on kaksi lasta (s. 2014 ja 2016).
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2004 | Unelmien naapuri | The Girl Next Door | Kellie |
| 2005 | Hääyö | Conversations with Other Women | morsiusneito |
| 2006 | Alpha Dog | Alpha Dog | Angela Holden |
| 2006 | Cool Ideas | Bickford Shmeckler’s Cool Ideas | Sarah Witt |
| 2006 | Turistas | Turistas | Bea |
| 2006 | Bobby Z | The Death and Life of Bobby Z | Elizabeth |
| 2008 | Fix | Fix | Bella |
| 2009 | Year One – kaiken alku | Year One | Inanna |
| 2010 | The Next Three Days | The Next Three Days | Nicole |
| 2010 | Tron: Perintö | Tron: Legacy | Quorra |
| 2011 | Cowboys & Aliens | Cowboys & Aliens | Ella Swenson |
| 2011 | The Change-Up | The Change-Up | Sabrina McKay |
| 2011 | On the Inside | On the Inside | Mia Conlon |
| 2011 | In Time | In Time | Rachel Salas |
| 2011 | Butter | Butter | Brooke Swinkowski |
| 2012 | The Words | The Words | Daniella |
| 2012 | Deadfall | Deadfall | Liza |
| 2012 | People Like Us | People Like Us | Hannah |
| 2013 | The Incredible Burt Wonderstone | The Incredible Burt Wonderstone | Jane |
| 2013 | Drinking Buddies | Drinking Buddies | Kate |
| 2013 | Rush | Rush | Suzy Miller |
| 2013 | Third Person | Third Person | Anna |
| 2013 | Relanxious | Relanxious | Barrett |
| 2013 | Her | Her | Sokkodeitti |
| 2014 | The Longest Week | The Longest Week | Beatrice Fairbanks |
| 2014 | Better Living Through Chemistry | Better Living Through Chemistry | Elizabeth Roberts |
| 2015 | The Lazarus Effect | The Lazarus Effect | Zoe |
| 2015 | Love the Coopers | Love the Coopers | Eleanor Cooper |
| 2015 | Meadowland | Meadowland | Sarah |
| 2016 | Black Dog, Red Dog | Black Dog, Red Dog | Sunshine |
| 2018 | Life Itself | Life Itself | Abby Dempsey |
| 2018 | A Vigilante | A Vigilante | Sadie |
| 2019 | Richard Jewell | Richard Jewell | Kathy Scruggs |
| 2021 | How It Ends | How It Ends | Alay |
| 2022 | DC Superlemmikkien liiga | DC League of Super-Pets | Lois Lane (äänirooli) |
| 2022 | Don’t Worry Darling | Don’t Worry Darling | Bunny |
| 2022 | Babylon | Babylon | Ina Conrad |

Televisiosarjat
| Vuosi | Nimi | Rooli | Jaksot |
| 2003 | Skin | Jewel Goldman | kuusi jaksoa |
| 2004–2005 | O.C. | Alex Kelly | 13 jaksoa |
| 2006 | Punk’d | oma itsensä | yksi jakso |
| 2007 | Donnellyn mafiaveljet | Jenny Reilly | 14 jaksoa |
| 2007–2012 | House | Remy ”Thirteen” Hadley | 81 jaksoa |
| 2012 | Tron: Uprising | Quorra (ääni) | ”Isolated” |
| 2012 | Robot Chicken | Rosemary Woodhouse, fani, lentoemäntä (ääni) | ”Crushed by a Steamroller on My 53rd Birthday” |
| 2014 | American Dad! | Denise (ääni) | ”Introducing the Naughty Stewardesses” |
| 2014 | BoJack Horseman | Charlotte (ääni) | ”The Telescope” ”Downer Ending” |
| 2014–2015 | Portlandia | Brit | 3 jaksoa |
| 2015 | Doll & Em | Olivia | 5 jaksoa |
| 2016 | Vinyl | Devon Finestra | päärooli |

Ääninäyttely videopeleissä
| Vuosi | Nimi | Rooli | Muuta |
| 2010 | Tron: Evolution | Quorra |  |
| 2010 | Tron Evolution: Battle Grids | Quorra |  |
Aiheesta muualla

Olivia Wilde Internet Movie Databasessa. (englanniksi)
Kuvia tai muita tiedostoja aiheesta Olivia Wilde Wikimedia Commonsissa
Olivia Wilde vuonna 2011.
Olivia Wilde vuonna 2019.
Tyra Banks

| Tyra Banks |
| --- | --- |
 Banks vuonna 2011
Henkilötiedot
Syntynyt: 4. joulukuuta 1973 (ikä 50) Los Angeles, Kalifornia
Ammatti:  malli, talk show -juontaja, laulaja, näyttelijä
Aiheesta muualla
Kotisivu
Tyra Lynne Banks (s. 4. joulukuuta 1973 Los Angeles, Kalifornia) on yhdysvaltalainen malli, televisiokasvo, talk show -juontaja, laulaja ja näyttelijä. Banks on yksi maailman tunnetuimmista malleista. Hän tuottaa, ja on tuomaroinut ja juontanut Huippumalli haussa (America's Next Top Model) -tosi-tv-sarjaa 22. kaudelle asti.
Elämäkerta

Banks on DNA-testin mukaan perimältään 79 % afrikkalainen, 14 % britti ja 6 % intiaani. Hän on täsmentänyt olevansa myös ”1 % suomalainen”.
Mallina työskentelyn Banks aloitti 15-vuotiaana ollessaan vielä high schoolissa. Hän teki mallisopimuksen L. A. Modelsin kanssa, kunnes vaihtoi Elite-mallitoimistoon ollessaan 16-vuotias. Banksin kyvyt huomattiin pian ja hän pääsi catwalkeille Pariisiin, Lontooseen, Milanoon ja Tokioon, Versacen ja Dolce & Gabbanan mallina. Muita tunnettuja mallisopimuksia Banks on solminut muun muassa Pepsin, CoverGirlin, Niken, Yves Saint Laurentin ja Tommy Hilfigerin kanssa ja poseerannut esimerkiksi Ellen, Cosmopolitanin ja Voguen kansissa. Vuonna 1997 hän voitti VH1:n Vuoden huippumalli -tittelin.
Huippumalli haussa -sarjan toisella tuotantokaudella malliksi haluavia nuoria naisia tanssi hänen Shake Ya Body -musiikkivideollansa. Kappale on julkaistu singlenä. Aiemmin Banks on itse esiintynyt sivuosassa Michael Jacksonin Black or White -musiikkivideolla ja George Michaelin musiikkivideolla Too Funky.
Vuonna 2005 Banks lopetti uransa catwalkilla, mutta ilmoitti vielä poseeraavansa lehtien kansikuvissa. Jouluna 2005 nähtiin ensimmäinen jakso The Tyra Banks Show -talk show’ta, jonka juontajana ja tuottajana Banks itse toimi. Ohjelman viimeinen jakso esitettiin Yhdysvalloissa 28. toukokuuta 2010.
Tyra Banks on jakanut mielipiteitä painonsa takia, hän on rikkonut Hollywoodin kauneusihanteita olemalla normaalipainoinen, eikä nollakokoa. Banks on kertonut rakastavansa vartaloaan. Hän kuitenkin laihdutti noin 15 kiloa vuonna 2007 hänen painostaan nousseen kohun jälkeen.
Filmografia

| Elokuvat> Vuosi | Elokuvat> Elokuva | Elokuvat> Rooli | Elokuvat>  |
| --- | --- | --- | --- |
| 1995 | Higher Learning | Deja |  |
| 1999 | Rakkaus haisee | Holly Garnett |  |
| 2000 | Rakkaudessa ja koripallossa | Kyra Kessler |  |
| 2000 | Mallikelpoista magiaa | Eve |  |
| 2000 | Coyote Ugly | Zoe |  |
| 2002 | Halloween: Resurrection | Nora Winston |  |
| 2002 | Eight Crazy Nights | taustapuhuja |  |
| 2007 | Mr. Woodcock | cameorooli |  |
| 2008 | Tropic Thunder | cameorooli |  |
| 2009 | Hannah Montana: The Movie | oma itsensä |  |
Televisio

Bel-Airin prinssi (1993)
New York Undercover (1997)
The Hughleys (1999)
The Apartment Complex (1999)
Mad TV (2000)
Felicity (2000)
Soul Food (2001)
Huippumalli haussa (2003–)
Marple – The Body in the Library (2004)
American Dreams (2004)
Larceny (2004)
All of Us (2004)
The Tyra Banks Show (2005–2010)
The Price Is Right (2006)
Gossip Girl  (2009)
Aiheesta muualla

Kuvia tai muita tiedostoja aiheesta Tyra Banks Wikimedia Commonsissa
Tyra Banks Internet Movie Databasessa. (englanniksi)